《小子籥与其友作㶏亭置酒泛舟唱酬之什予肃戏用其韵》
宋代·苏过

胜事随年阿堵中，老夫久绝马牛风。消磨药石一春过，寂寞樽罍万事空。

亭下麦秋惊翠浪，山前雨脚卷晴虹。渡头试验丰穰意，半是村醪入颊红。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。